Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, NUPeko anatomiako laborategiari buruzkoa. Galdera 2020ko otsailaren 21eko 24. Nafarroako Parlamentuko Aldizkari Ofizialean argitaratu zen.

Iruñean, 2020ko martxoaren 12an

Lehendakaria: Unai Hualde Iglesias

ERANTZUNA

Nafarroako Gobernuko Unibertsitateko, Berrikuntzako eta Eraldaketa Digitaleko kontseilariak, Navarra Suma talde parlamentarioari atxikitako foru parlamentari Cristina Ibarrola andreak NUPeko anatomiako laborategiari buruz aurkezturiko idatziz erantzuteko galderari (10-20/PES-00027) dagokionez, honako honen berri ematen du:

1.- NUPeko lehen mailaren ikasturte-hasierako eguna irailaren 2a izan zen, NUPak berak bere webgunean dioen bezala.

2.- Anatomia irakasgaia, ordutegian jasotzen zen bezalaxe, irailaren 5ean hasi zen, ostegunarekin.

3.- Anatomiako praktikak urriaren 9an hasi ziren, asteazkenarekin, eta Osasun Zientzien Fakultateko anatomia-laborategian irakatsi ziren. Hezurrekikoak izan ziren.

4.- Modulu prefabrikatuaren obraren entrega-data azaroaren 22a izan zen.

5.- Medikuntzako ikasleek hiru laborategitan egin dituzte praktikak:

Osasun Zientzien Fakultateko anatomia -laborategian, urriaren 9tik abenduaren 4ra arte.

Abenduaren 11tik abenduaren 17ra bitarte, anatomia-laborategi berrian (prefabrikatua).

Gorpuekiko praktikak Tuterako campuseko disekzio-laborategian egin dira, azaroaren 6an eta azaroaren 27an. Azterketa ere gorpu berekin egin zen, abenduaren 18an.

Ikasleak Tuterako campuseko disekzio-aretora joan behar izatearen erabakiaren arrazoia izan zen modulu berriaren entregaren ondoren modua egon arren instalazio berriak erabiltzeko, gorpu-garraiorako izapideak egin eta kasuko baimenak lortu behar izan zirela, eta horrek bere prozesu propioa dauka. Jadanik abenduan funtzionatzen ari zen arren, ikasleek praktiketarako erabili zuten disekzio-materialarekin egin zen azterketa.

Hori jakinarazten dizut, Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko martxoaren 9an

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa